
Avaliku suulise enampakkumise väljakuulutamine

Narvas Peetri plats 1 hoones asuvate 1.korruse ruumide üüriõigusele

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 21.06.2005.a määrusega nr 20/57 kinnitatud “Linnavara eeskirja” punkti 51, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 10, 16.1, 17.1 alusel

1. ASJAOLUD JA MENETLUSE KÄIK

Seoses 27.08.2004 üürilepingu nr 1/436-d lõpetamisega OÜ Advokaadibüroo Lillo & Lõhmus avalduse alusel vabanesid Narvas Peetri plats 1 asuva hoones 1. korruse ruumid    nr 8-12a üldpindalaga 115,9 m2.

Ruume pakuti Narva Linna Arenduse ja Ökonoomika Ametile matkainfopunkti avamiseks, kuid positiivset vastust pole Linnavara- ja majandusamet veel saanud.

Ruumide üldpind






115,9 m2 

Arvestuslik üüritasu kontorina kasutamisel (hooldustasuta) 
8 605,55 krooni 

Arvestuslik üüritasu kontorina kasutamisel (hooldustasuga)
12 908,35 krooni

Arvestuslik üüritasu pangale või kindlustusfirmale

17 211,15 krooni

Vastavalt “Linnavara eeskirja” punktile 51 linnavara kasutusse andmine ei tohi rikkuda seaduses sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku), piiratud osalejate arvuga enampakkumise või eelläbirääkimistega pakkumise korras.

Küsimust nimetatud ruumide kasutamise kohta arutati Narva Linnavalitsuse linnavarakomisjoni istungil 18.10.2006.a (protokoll nr 12) ning otsustati:

1. Välja kuulutada avalik suuline enampakkumine Narvas Peetri plats 1 hoones asuvate 1. korruse ruumide nr 8-12a (vastavalt hoone inventariseerimisplaanile)  üldpindalaga 115,9 m2 üürile andmiseks ning kehtestada järgmised tingimused:

· ruumide kasutusala
-
kontoriruumid;

· üürilepingu kehtivusaeg
-
15 aastat;

· üüritasu alghind

- 
18 000 krooni kuus;

· osavõtutasu 

-
1 800 krooni.

2. Kehtestada üürilepingu lisatingimused:

· hoone hoolduskulude tasumine jooksva aasta kulude kalkulatsiooni alusel;

· kommunaalteenuste eest tasumine vastavalt tegelikule tarbimisele.

3. Linnavara- ja Majandusametil esitada punktides 1, 2 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Liinavara eeskirja” punktile 51 “Linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras.

Vastavalt “Linnavara kasutusse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktile 10 “Enampakkumise valmistab ette ja viib läbi Narva Linnavalitsuse Linnavara- ja Majandusamet.

Vastavalt “Linnavara kasutusse andmise korra” punktile 16.1 “Üüritasu alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse poolt kinnitatud “Üüritasu arvestamise metoodilisele juhendile”.

Vastavalt “Linnavara kasutusse andmise korra” punktile 17.1 “Osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 500 krooni”.

3. OTSUS

3.1. Välja kuulutada avalik suuline enampakkumine Narvas Peetri plats 1 hoones asuvate            1.korruse ruumide nr 8-12a (vastavalt hoone inventariseerimisplaanile) üldpindalaga       115,9 m2 üürile andmiseks ning kehtestada järgmised tingimused:

· ruumide kasutusala
-
kontoriruumid;

· üürilepingu kehtivusaeg
-
15 aastat;

· üüritasu alghind

- 
18 000 krooni kuus;

· osavõtutasu 

-
1 800 krooni.

3.2. Kehtestada üürilepingu lisatingimused:

· hoone hoolduskulude tasumine jooksva aasta kulude kalkulatsiooni alusel;

· kommunaalteenuste eest tasumine vastavalt tegelikule tarbimisele.

3.3. Narva Linnavalitsuse Linnavara- ja Majandusametil ette valmistada ja läbi viia punktis 1 nimetatud ruumide avalik suuline enampakkumine vastavalt “Linnavara kasutusse andmise korrale”.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

